**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**august – september 2016**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za mesiac august 2016 zrealizované rozpočtové opatrenia, a to:

* **august 2016 - zmeny v príjmovej a vo výdavkovej časti bežného rozpočtu**

V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované prostriedky v príjmovej a výdavkovej časti rozpočtu na základe schválených účelových finančných prostriedkov Mestom Košice v rámci podielových daní za psa vo výške 15 130,- €. Výdavky súvisiace s chovom psov boli účelovo určené na mobilný výbeh pre psov v sume 6 500,- € vrátane mobiliára ako investičné výdavky. V rámci bežných výdavkov boli finančné prostriedky určené na nákup a osadenie odpadkových košov na psie exkrementy, nákup sáčkov na psie exkrementy, nákup sáčkov do košov, známok pre psov a materiálu na opravu už existujúcich košov v celkovej sume 8 630,- €.

**Príjmy:**

V rámci príjmovej časti bol riešený presun rozpočtu v rámci položky 292. Zmena sa týka zvýšenia príjmov z náhrad z poistného plnenia v sume 1 100,- €.

**Výdavky:**

* ***Podprogram 7.6: Menšie obecné služby –*** presun rozpočtu v rámci položky 633 v sume 135,- € bol z dôvodu nákupu benzínových plotových nožníc pre zabezpečenie činnosti aktivačných pracovníkov z vlastných zdrojov.
* ***Podprogram 9.1: Administratíva;* *Podprogram 2.4: Hospodárska správa, prevádzka a údržba budov –*** presun rozpočtu medzi položkami 635 a 637v rámci obidvoch podprogramov v celkovej sume 250,- € bol z dôvodu potreby riešiť výmenu bojlera na II. poschodí MieÚ.

* **september**  **2016 - zmeny v príjmovej a vo výdavkovej časti bežného rozpočtu**

**Príjmy:**

V  príjmovej časti bol riešený presun rozpočtu v rámci položky 292, ako aj presun rozpočtu medzi položkami 292 a 222 Zmena sa týka zvýšenia príjmov z vratiek v celkovej  sume 1 800,- €. MČ boli poukázané preplatky z ročného zúčtovania odvodov do poistných fondov od zdravotných poisťovní za rok 2015.

**Výdavky:**

* ***Podprogram 2.4: Hospodárska správa, prevádzka a údržba budov –*** zmena rozpočtu v rámci schválenej položky 635 bola z dôvodu zabezpečenia opravy osvetlenia v spravovaných objektoch, a to: automatické osvetlenie vstupu pri ObC III. časť A ; oprava vypínača v objekte OC IV, oprava vonkajšieho osvetlenia v MŠ  Bauerova v celkovej sume 320,- €
* **Podprogram 7.7: Verejné priestranstvá –** presun rozpočtu medzi položkami 633 a 636 v sume 150,- € bol z dôvodu vyšších nákladov na obstaranie trhového stola ako bolo predpokladané v pôvodnom rozpočte.

Spracovala: Ing. Ľudmila Nogová