***Informatívna správa***

***z  XII. rokovania MZ Mestského zastupiteľstva zo dňa 12.09.2016***

***Stav implementovania nového systému parkovania v rezidentských lokalitách č. 1 až 10***

MZ vzalo na vedomie stav implementovania nového systému parkovania v rezidentských lokalitách č. 1 až 10;

MZ žiadalo primátora mesta Košice :

1. pripraviť návrh zmeny VZN mesta Košice č. 157 o dočasnom parkovaní motorových vozidiel na

vymedzenom území mesta Košice za účelom jeho prerokovania v mestskom zastupiteľstve

so zapracovaním pripomienok od poslancov Mestského zastupiteľstva v Košiciach a obyvateľov

mesta Košice vo vzťahu k  regulácii parkovania v rezidentských lokalitách č. 1 až 10

po ich analýze odbornými útvarmi mesta :

a) zníženie ceny za ročnú rezidentskú parkovaciu kartu ( pre fyzické osoby aj pre

právnické osoby),

b) predĺženie platnosti rezidentských parkovacích kariet vydaných občanom do 15. septembra

2016; platnosť týchto parkovacích kariet bude predĺžená do 31. decembra 2017,

c) rozšírenie platnosti rezidentských parkovacích kariet na susediace rezidentské lokality,

d) cenové zvýhodnenie rezidentskej parkovacej karty pre dôchodcov, používajúcich motorové

vozidlo,

e) rozšírenie možnosti získania rezidentskej parkovacej karty na byt pre obyvateľov mesta, ktorí

vlastnia byt v rezidentskej lokalite, avšak trvalý pobyt majú v Košiciach mimo rezidentských

lokalít (napr. nájomcov bytu alebo osoby s prechodným pobytom),

f) zníženie ceny za parkovanie návštevníkov ( nerezidentov ) v rezidentských lokalitách a

rozšírenie parkovacích miest pre návštevníkov,

g) zníženie minimálneho časového limitu parkovania,

h) riešenie parkovacích miest pri sociálnych, zdravotníckych a vzdelávacích inštitúciách,

i) zohľadnenie ďalších pripomienok od obyvateľov mesta Košice a dotknutých mestských

častí, pričom pri posudzovaní všetkých návrhov je potrebné mať prioritne na

zreteli zabezpečenie parkovania pre všetkých rezidentov s trvalým pobytom v rezidentských

lokalitách č. 1 až 10 v blízkosti ich bydliska;

2. pripraviť návrh založenia obchodnej spoločnosti ( spoločného podniku), na zabezpečenie

parkovania na území mesta Košice, ktorého zakladateľmi bude Mesto Košice a parkovacia

spoločnosť;

3. písomne upozorniť prostredníctvom písomnej výzvy na nedodržiavanie Nájomnej zmluvy

č. 2012001646 a VZN mesta Košice č. 157 o dočasnom parkovaní motorových vozidiel na

vymedzenom území mesta Košice spoločnosť EEI, s.r.o. so sídlom Laurinská 18, Bratislava.

***Stratégia rozvoja dopravy a dopravných stavieb mesta Košice***

MZ schválilo stratégiu rozvoja dopravy a dopravných stavieb mesta Košice podľa predloženého návrhu – viď. uznesenie č.494

***Zrušenie VZN mesta Košice č. 25/1994 o miestnom územnom systéme ekologickej stability***

MZ schválilo zrušenie Všeobecne záväzného nariadenia mesta Košice č. 25/1994 o miestnom územnom systéme ekologickej stability.

***Zmena VZN mesta Košice č. 98 o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice (nariadenie o historickej časti mesta Košice)***

MZ schválilo zmenu Všeobecne záväzného nariadenia mesta Košice č. 98 o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice ( nariadenie o historickej časti mesta Košice) podľa predloženého návrhu.

***Zmeny VZN mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam***

MZ schválilo zmeny Všeobecne záväzného nariadenia mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam podľa predloženého návrhu.

***Vyhodnotenie členstva mesta Košice v združeniach a organizáciách za rok 2015 – informatívna správa***

MZ vzalo na vedomie Vyhodnotenie členstva mesta Košice v združeniach a organizáciách za rok 2015 – informatívna správa.

***Monitorovacia správa programového rozpočtu mesta Košice k 30.06.2016***

MZ vzalo na vedomie Monitorovaciu správu programového rozpočtu mesta Košice k 30.06.2016.

***Plnenie uznesenia MZ č. 445/13.06.2016 – Finančný rozbor zameraný na efektívnosť a hospodárnosť navrhovaných variantov potreby financovania investícií v spoločnosti KOSIT a.s. na roky 2016 - 2021***

MZ

A. vzalo na vedomie finančný rozbor zameraný na efektívnosť a hospodárnosť navrhovaných

variant potreby financovania investícií v spoločnosti KOSIT a.s., Košice na roky 2016 – 2021,

s podmienkou, že obchodná spoločnosť zohľadní v rámci investičného plánu za rok 2016

skutočnosť, že akcionár Mesto Košice (34 % podiel na základnom imaní KOSIT, a.s.) nemá pre

rok 2016 rozpočtované prostriedky na účely zvýšenia základného imania z titulu potreby

financovania investícií,

B. žiadalo generálneho riaditeľa spoločnosti KOSIT a.s. prepracovať a akcionárovi Mestu Košice

predložiť aktualizovanú časovú os tvorby a použitia zdrojov financovania investícií, splátok

úverov a  leasingov s rozdelením podľa akcionárskeho podielu jednotlivých akcionárov

spoločnosti KOSIT a.s., berúc do úvahy nerozpočtované zdroje v programovom rozpočte Mesta

Košice pre rok 2016 na zvýšenie základného imania spoločnosti KOSIT, a.s. ako aj informáciu

o poskytnutí, resp. neposkytnutí EÚ fondov na financovanie projektu čistenia spalín,

T: do 30 dní po schválení, resp. neschválení žiadosti z EÚ fondov,

C. žiadalo primátora mesta Košice

1. v nadväznosti na plnenie bodu B predložiť na rokovanie Mestského zastupiteľstva v Košiciach

materiál analyzujúci preverenie možnosti a zdroje mesta za účelom alikvotného financovania

predpokladaného zvýšenia základného imania spoločnosti KOSIT a.s. alebo vyhodnotiť možnosť

zníženia alebo ukončenia majetkovej účasti mesta v spoločnosti KOSIT a.s. v prípade nedostatku

zdrojov v programovom rozpočte mesta Košice,

T: na nasledujúce rokovanie MZ po termíne plnenia bodu B,

2. vyhlásiť verejnú súťaž na odpredaj 29 % akcií spoločnosti KOSIT a následné prerozdelenie tohto

neplánovaného príjmu upraviť v rozpočte mesta Košice na rozvojové projekty mesta v oblasti

štrukturálnych fondov a mestských častí.

***Predloženie žiadosti o finančný príspevok na projekt „Spoločne k zachovaniu, propagácii a rozvoju kultúrneho dedičstva na oboch stranách hranice“ v rámci výzvy, kód výzvy SKHU/1601***

MZ schválilo

1. predloženie Žiadosti o finančný príspevok na projekt „Spoločne k zachovaniu, propagácii

a rozvoju kultúrneho dedičstva na oboch stranách hranice“ v rámci výzvy, kód výzvy

SKHU/1601,

2. výšku celkových oprávnených výdavkov projektu za mesto Košice max. 1 200 000,- EUR,

3. spolufinancovanie projektu minimálne vo výške 5 % z celkových výdavkov na projekt za mesto

Košice – t. j. 60 000,- EUR a financovanie ďalších výdavkov, ktoré budú nevyhnutné, resp.

vyvolané predmetným projektom,

4. zabezpečenie realizácie projektu po schválení žiadosti o NFP,

5. zabezpečenie udržateľnosti projektu min. 5 rokov po skončení realizácie aktivít projektu.

http://www.kosice.sk/uznesenia\_rokovania\_mz.php?id=148

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Uznesenie MZ sú k nahliadnutiu na sekretariáte MÚ*

*Košice 12. októbra 2016*

*Spracovala : Monika Hegyiová*